b'\n_START_ARTICLE_\nSluznica\n_START_PARAGRAPH_\nSluznica je notranja, za\xc5\xa1\xc4\x8ditna plast nekaterih votlih in cevastih organov. V nasprotju s ko\xc5\xbeo sluznica nima ro\xc5\xbeene plasti in dlak.\n_START_SECTION_\nZgradba\n_START_PARAGRAPH_\nSluznice so zgrajene iz vrhnjice (epitelija) in iz sluznici lastne plasti (lat. lamina propria mucosae)._NEWLINE_Vrhnica je lahko enoplastna (npr. \xc4\x8drevesna sluznica) ali ve\xc4\x8dplastna (npr. v ustni votlini). V nekaterih organih je epitelij na povr\xc5\xa1ini tudi navidezno poro\xc5\xbeenel. Celice na povr\xc5\xa1ini vrhnjice imajo pogostoma tudi izrastke: mikroviluse, stereocilije ali migetalke._NEWLINE_Sluznici lastna plast vsebuje po navadi \xc5\xbeleze, ki ohranjajo z izlo\xc4\x8dki sluznico vla\xc5\xbeno. Pri nekaterih sluznicah \xc5\xbeleze niso prisotne (npr. no\xc5\xbeni\xc4\x8dna sluznica) - v tem primeru ohranjajo sluznico vla\xc5\xbeno teko\xc4\x8dine, ki jih izlo\xc4\x8da epitelij.'